Moises ahaakuxa atthu oIsrayel anaakhumiha oEgipitu. Othana, Muluku aakhala ohoolo antoko nihutte, ni ohiyu aakhala ohoolo antoko mooro. Vano atthu oEgipitu yaanyoonyiwa niwooko yaayeleela ipottha saya. Amwene ni anakhottowaaya ootheene yahaatthimakela Israyel weera yaavare yaahokoloxe. Aisrayel yaaphiya ephareya etokotoko yahaaweraaya olapuwa. Atthu oEgipitu yaari ottuliwaya. Aisrayel khiyaarino wootthawelawo. Moises aaweerela Israyel, "muhoove! Nyuwo munimoona ovuluxa wa Muluku." Muluku aahula ephiro mphareya, aIsrayel yaalapuwa vathi wohinaana. Atthu oEgipitu yaheerera waatthara, vano maahi yaakumana ni yaamireya ootheene. Hiiho Muluku ahaavuluxa aIsrayel yaaraaya mpotthani.